Într-una din interceptările Duicu i se lăuda lui se lăuda Ionel Georgescu că problema lui „s-a rezolvat, ce-ai zis tu, ce vrei tu, la Direcţia Anti-Fraudă”. Ca garanţie: „sunt cu premieru’, aici, la masă”. Ionel Georgescu este un apropiat al lui Cătălin Voicu, fostul senator PSD condamnat la 7 ani de închisoare cu executare pentru trafic de influenţă. Într-o altă interceptare, Duicu este surprins dicutând cu Vlad Stoica, şeful cancelariei premierului.

Adrian Duicu apare în stenogramele depuse la dosarul traficului de influenţă de la Palarul Victoria discutând cu Ionel Georgescu pe care îl asigură că i-a rezolvat o problemă, garantând cu faptul că se află chiar cu premierul Victor Ponta la masă. Ionel Georgescu a fost propus de PSD, în 2009, la conducerea DGIPI, serviciul secret al Ministerului de Interne. Numele său se leagă de scandalul care a dus la ieşirea PSD din coaliţia de guvernământ cu PDL din 2009. Mai precis, Ionel Georgescu era promovat şi susţinut pentru şefia DGIPI de către Cătălin Voicu şi de fostul general Mitică Iliescu. Din dosarul fostului senator PSD Cătălin Voicu ştim că acest dorea chiar să devină ministrul Internelor. În schimb, la minister au fost numiţi Gabriel Oprea, Dan Nica şi apoi Liviu Dragnea.

Premierul Boc a respins propunerea ca Ionel Georgescu să fie numit la şefia DGIPI, acesta fiind şi unul din motivele pentru care PSD a părăsit la acel moment guvernul.

FRAGMENT INTERCEPTĂRI

DUICU: Vezi că problema ta s-a rezolvat acolo, ce-ai zis tu, ce vrei tu, la Direcţia Anti-Fraudă.

GEORGESCU: Hai că vin la tine şi-mi spui.

DUICU: E rezolvată. Sunt cu premieru’, aici, la masă.

GEORGESCU: Am înţeles. Vin în zonă după tine?

DUICU: Vino aici! De aici vii şi mă iei!

FRAGMENT 2

DUICU: Tu pune-l într-un plic şi scrie pe el Georgescu. Atâta. Da?

GEORGESCU: Da, da, da.

DUICU: Într-un plic. Că dacă nu răspunde Bădescu, o să sun pe altcineva de la Guvern, pe Andrei Rizoiu, pe secretarul general adjunct al Guvernului. Şi vine ăla şi ţi-l ia.

GEORGESCU: Am înţeles. Într-un plic sigilat, da?

DUICU: Înţelegi?

GEOGESCU: Da, da, domn’ preşedinte.

FRAGMENT DISCUŢIE CU VLAD STOICA

VLAD STOICA: Da, Adrian?

DUICU: Ce faci?

STOICA: Ce să fac? Uite, la ziua domnului vice-premier Chiţoiu

DUICU: Aha. Am înţeles. Aha.

STOICA: Ia zi, tovarăşu' Adi!

DUICU: Te rog mult de tot, i-am spus lu' Adi ceva să-ţi transmită că am vorbit cu şefu'...

STOICA: Ştiu, şefule! Nu-mi zi şi mie! Ştiu! Nu mai....! Vorbim când ne vedem.

DUICU: Am înţeles. Bun.

STOICA: Stai liniştit că ştiu, mi-a zis tot! Da?

DUICU: Da? Da' cu mine e-n regulă cu treaba aia? Că nici n-am...

STOICA: Stai liniştit! Stai liniştit!

STOICA: Hai! Te pup. Pa, pa.

Citeşte mai multe despre cazul lui Adrian Duicu pe www.gandul.info.